**Обява**

**за длъжността „Съдия по вписванията“ при Софийски районен съд**

На основание писмо от 16.10.2024 г. на Министъра на правосъдието, се **ОБЯВЯВА** наличието на 1 (една) щатна бройка за длъжността „Съдия по вписванията“ при Софийски районен съд (СРС), която може да бъде заета при условията на чл.68, ал.1, т.3 от Кодекса на труда – до завръщане на титуляра.

**Минимални изисквания за заемане на длъжността:** Кандидатите следва да отговарят на изискванията на чл.162 от Закона за съдебната власт (ЗСВ): да имат само българско гражданство; да имат висше образование по специалността „Право”; да са преминали стажа, определен в ЗСВ и да са придобили юридическа правоспособност; да притежават необходимите нравствени и професионални качества, съответстващи на Кодекса за етично поведение на българските магистрати; да не са осъждани на лишаване от свобода за умишлено престъпление, независимо от реабилитацията; да не са дисциплинарно освободени от длъжност изборни членове на Висшия съдебен съвет за накърняване престижа на съдебната власт; да не страдат от психическо заболяване.

**Необходими документи за кандидатстване:**

1. Молба;

2. Автобиография;

3. Медицинско свидетелство за постъпване на работа;

4. Документ за психично здраве;

5. Документи, удостоверяващи трудов, осигурителен и/или служебен стаж;

6. Декларация по чл.162 ЗСВ /свободен текст/;

7. Нотариално заверени копия от диплома с приложения за висше образование по специалност „Право“;

8. Нотариално заверено копие на удостоверение за придобита юридическа правоспособност – ако е издадено преди 01.03.2011 г.

**Срокът за подаване на документите:** 7-дневен, считано от датата на публикуване на обявата.

**Място за подаване на документите:** СРС – гр.София, бул. „Ген. М. Д. Скобелев” № 23, партерен етаж, служба „Регистратура“ – за „Човешки ресурси“, всеки работен ден от 8:30 ч. до 17:00 ч.

След изтичане на срока за приемане, документите на всички кандидати ще бъдат изпратени в Министерство на правосъдието, ведно с копие от публикацията на обявата в местния печат, за осъществяване подбор на кандидатите.

-----------------------------------------------------------------------------------  
 Обявата е публикувана във вестник „24 часа“, бр. 251 на 21.10.2024 г.